ming030890/wiki-yue-high-quality huggingface dataset:
城巴機場快線

城巴機場快線係城巴喺1998年7月6號香港國際機場開幕後所提供來往市區同埋機場嘅巴士服務。

車隊
城巴機場快線初期使用嘅丹尼士三叉戟巴士
城巴機場快線營運初期，用車全部係丹尼士三叉戟三軸巴士，其中51架配都普金屬部分DM5000車身（車隊冧巴2100同埋2112-2161，內部稱為Trident A型），11架配亞歷山大ALX500車身（車隊冧巴2101-2111，內部稱為Trident B型）。由2006年3月起，為配合A10線投入服務，10架猛獅NL262/R單層巴被改裝成城巴機場快線嘅巴士。2011年9月，為配合A29線投入服務，兩架通常行E21A嘅亞歷山大丹尼士Enviro 500被加裝行李架，但保留原本嘅巴士座椅。2012年6月，再多3架同樣規格嘅亞歷山大丹尼士Enviro 500新車加入城巴機場快線。
城巴機場快線車隊嘅車身顏色係紅色加黃色。所有都普金屬部分車身嘅城巴機場快線巴士喺上層車頭擋風玻璃都貼有「City 市中心↔Airport 機場」字樣貼紙。
城巴機場快線嘅巴士設有大型行李架。喺雙層嘅機場巴士嘅行李架上設有閉路電視，連接到去上層嘅電視熒幕。所有機場巴士都設有LED報站機，廣播下一站嘅名、去市中心/機場嘅大約時間、城巴服務資訊以及途經景點介紹等等。另外，車內設有高背飛機座椅，挨凭下低有腳踏。
喺2012年，城巴為城巴機場快線訂咗66架新一代亞歷山大丹尼士Enviro 500，2013至2014年出。至於原有嘅丹尼士三叉戟巴士，喺2015年或之前已經撤出城巴機場快線，除咗有啲因為燒車或者撞車報廢嘅之外，亦有啲轉咗去行第二啲線，有啲改做訓練巴士，其餘嘅都係直接退役，另有8架賣咗去冠忠巴士，兩架賣咗去新大嶼山巴士。兩架被加裝行李架嘅舊版亞歷山大丹尼士Enviro 500亦拆咗行李架，行返E21A。
全部10架猛獅NL262/R機場巴士都已經喺2016年或之前退役。2016至2018年城巴為城巴機場快線引入咗44架長12.8米嘅新一代亞歷山大丹尼士Enviro 500。
而家城巴機場快線嘅巴士有110幾架。

路線
城巴機場快線包含A10、A11、A12、A17、A20、A21、A22、A23、A25、A26、A28、A29、NA10、NA11、NA12、NA20、NA21同埋NA29共十八條機場路線。城巴經營嘅赤鱲角同埋東涌對外線E11、E11A、E11B、E11S、E21、E21A、E21B、E21C、E21D、E21X、E22、E22A、E22C、E22P、E22S、E22X、E23、E23A有時會用到城巴機場快線嘅車。
2005年11月28號，香港特區政府運輸署公開招標營辦商經營全新來往南區（經堅尼地城同埋摩星嶺道）嘅機場巴士線。由於摩星嶺道路窄多彎，運輸署要求營辦商派出短過11米嘅巴士行嗰條線。喺2006年1月23號，運輸署宣布由城巴投得嗰條線嘅專營權，冧巴係A10，全程車費定為48蚊港紙，打破香港收最貴車錢嘅巴士線記錄（原本由A12線保持）。A10線喺同年3月26號投入服務。
由於主要競爭對手龍運巴士只服務新界嘅新市鎮，而城巴嘅主要服務範圍係九龍市區，將軍澳同埋港島區，因此開辦嘅路線比龍運巴士多。

城巴對外巴士線
呢啲路線主要由城巴經營，但有時會用城巴機場快線嘅車嚟行。
E11：航天城 ↔ 天后站
E11A：航天城 ↔ 天后站
E11B：東涌（滿東邨） ↔ 天后站
E11S：東涌（滿東邨） → 天后站（淨係喺平日朝早繁忙時間服務）
E21：航天城 ↔ 大角咀（維港灣）
E21A：東涌（逸東邨） ↔ 愛民
E21B：東涌（逸東邨） ↔ 愛民
E21C：大角咀（維港灣） ↔ 飛機維修區（淨係喺平日繁忙時間服務）
E21D：航天城 ↔ 大角咀（維港灣）
E21X：東涌（逸東邨） → 紅磡站（淨係喺平日朝早繁忙時間服務）
E22：航天城 ↔ 藍田（北）
E22A：航天城 ↔ 將軍澳（康盛花園）（經將軍澳同官塘，特快）
E22C：調景嶺站 ↔ 飛機維修區（淨係喺繁忙時間服務）
E22P：航天城 ↔ 油塘（淨係行平日繁忙時間）
E22S：東涌（滿東邨） ↔ 將軍澳（寶林）
E22X：航天城 ↔ 油塘（淨係行平日繁忙時間）
E23：機場（地面運輸中心） ↔ 慈雲山（南）
E23A：機場（地面運輸中心） ↔ 慈雲山（南）
N11：機場（地面運輸中心） ↔ 中環（港澳碼頭）（通宵服務）
N21：機場（地面運輸中心） ↔ 尖沙咀碼頭（通宵服務）
N21A：機場（地面運輸中心） ↔ 尖沙咀碼頭（通宵服務）
N23：東涌站 ↔ 慈雲山（北）（通宵服務）
N26：東涌站 ↔ 油塘（通宵服務）
N29：東涌站 ↔ 將軍澳（康盛花園）（通宵服務）
無厚

無厚，名家思想，有兩義，一話無情，二話至薄。前者春秋時鄧析，鄧析子本書首篇。後者出自戰國惠施，記喺莊子天下篇。無厚戰國時好出名，引來諸子各家辯論反駁。
名家戰國後受到壓制，經典散逸近乎絕迹。無厚實際點講，只能由其他諸子推斷。

無情
鄧析視為名家開山祖。鄧析子亦排喺漢書藝文志名家之首。然而明清至今各家考據，大多指存世今本鄧析子，篇名真，然而內文大多後人由其他書補入重作，面目全非。內容雜，只有首節講無厚，睇唔出原本鄧析點樣辯無厚。
「
天於人、無厚也。君於民、無厚也。父於子、無厚也。兄於弟、無厚也。何以言之。天不能屏勃厲之氣、全夭折之人、使為善之民必壽、此於民無厚也。凡民有穿窬為盜者、有詐偽相迷者、此皆生於不足、起於貧窮、而君必執法誅之、此於民無厚也。堯舜位為天子、而丹朱商均為布衣、此於子無厚也。周公誅管蔡、此於弟無厚也。推此言之、何厚之有
。
」
無厚即感情無厚，相當於無情。天、君主、父、兄治理都無情講。就算堯舜周公都唔例外。後面推說，君主獨斷，一切平等對待。

至薄
後世解說，又跟莊子天下篇，記述友人惠施所講「無厚不可積也，其大千里。」從而理解無厚。亦即無厚有如幾何個面，至薄無厚度，大大伸延千里。咁同鄧析意思唔同。然而惠施有救世諗法，亦可以引伸為平等覆蓋。

諸子
無厚引來諸子提及反駁，如鄧析講無厚。荀子脩身篇，「夫堅白、同異、有厚無厚之察，非不察也，然而君子不辯，止之也。」韓非子問辯篇，「堅白無厚之詞章，而憲令之法息。」呂氏春秋君守篇，「故博聞之人、彊識之士闕矣，事耳目、深思慮之務敗矣，堅白之察、無厚之辯外矣。」而惠施講無厚，亦有墨家反駁。墨子經說上篇，「盈，無盈無厚。」又「次，無厚而后可。」由此可以無厚先秦重要思想。

衍義
日文有厚無厚為熟語，詭辯，無道理拗到正當咁。出自儒家荀子當中批評。
銀英勇勳章

銀英勇勳章（Medal for Bravery (Silver)，縮寫MBS）係香港授勳及嘉獎制度嘅其中一種勳章。自1999年起開始頒授。獲頒授銀英勇勳章嘅人士英勇非凡，堪稱典範。
周六聊Teen谷

《周六聊Teen谷》（英文：ChatSAT）係香港電視廣播有限公司製作嘅青少年資訊節目，接替咗同類型嘅節目《周末集結》，喺2023年4月1號開始喺翡翠台播，常規播放時間係逢禮拜六12:30－13:00。節目主持陣容包括陳星妤、陳懿德、王菲、梁凱晴、梁超怡、文凱婷、鄧凱文、黃婧靈、黃瀅仴。
葉璇

葉璇（英文：Michelle Ye Xuan，1980年2月14號—）係香港演員，而家係紅館經理人公司藝人。
葉璇嚮浙江杭州出世，10歲移民美國，威爾斯利學院（Wellesley College）政治學畢業，1999年代表美國紐約參加國際華裔小姐競選，得冠軍同「最具古典美態獎」，之後入行。嚮無綫電視做藝員，2005年7月加盟寰亞綜藝娛樂集團有限公司下面嘅紅館經理人公司。同亞洲電視簽「部頭合約」，拍「情陷夜中環」二部曲，2005年入寰亞電影拍戲，以《情義我心知》提名香港電影金像獎最佳新人。嚮第二十九屆香港電影金像獎得《意外》“最佳女配角”獎。
基輔獨立廣場

基輔獨立廣場（烏克蘭文：Майдан Незалежності）係位於烏克蘭首都基輔市中心嘅一個廣場，係好多唔同嘅社會運動嘅場所，包括最近期嘅橙色革命同埋 Euromaidan 等等。
喺2014年之前，獨立廣場亦會舉辦一啲非政治嘅聚會，例如音樂會或者節慶活動。但係因為有唔少示威者喺 Euromaidan 期間喺獨立廣場畀警察殺咗，所以自此之後啲活動就去咗其他地方，因為大家都覺得用呢個地方做娛樂係唔尊重呢班示威者。
精神障礙

精神障礙分類同外部資源19世紀亞芒·戈池嘅畫，畫中有8個有精神疾病嘅女人。ICD-10F99醫學主題詞D001523
精神障礙（粵拼：zing1 san4 zoeng3 ngoi6），又叫精神疾病（zing1 san4 zat6 beng6）、精神紊亂，失心瘋，失心病（紊讀問，zing1 san4 man6 lyun6）又稱情緒病，係種有特定癥狀去影響心理同日常行為嘅病，呢啲癥狀構成行爲上嘅功能性障礙，而同行爲嘅社會規範無關。根據病徵大體上分爲思覺失調同神經症兩類。而根據程度分爲精神異常（zing1 san4 ji6 soeng4）同精神錯亂（zing1 san4 co3 lyun6）。
根據世界衛生組織，精神障礙會有症狀同痛苦所導致嘅功能性不全；而據美國精神醫學學會，精神障礙會有顯著嘅痛苦以及功能性障礙。習慣上，精神障礙稱呼做精神病（zing1 san4 beng6），對應嘅英文係mental disease，嚴格嘅正式用語叫「精神障礙」或者「精神紊亂」，對應嘅英文係mental disorder。一般各種精神障礙嘅名叫做「症」或者「障礙」。而確診得咗精神疾病嘅人稱爲精神病患。
精神疾病有生理因素同心理因素。生理因素同神經系統有關，尤其係腦部神經嘅異常，呢方面有時有些少遺傳因素，所以坊間俗稱做神經病（san4 ging1 beng6）；心理因素比較複雜多樣，比如外界好強嘅刺激等。
推定喺世界上嘅罹患者有4500萬人，每四人就有一人喺一生中經歷一次以上嘅精神障礙。喺任意時刻，成人人口中每十人就有一人罹患精神疾病，而18歲以下嘅兒童青年每八人中有一人罹患，當中殘疾兒每五人中有一人。神經精神疾患佔世界失能調整生命年（DALY）嘅13%，WHO推定到2015年增加到15%。喺美國，同精神障礙關連嘅成本達到1470億美金，超過癌症、呼吸道疾病、艾滋。

分類
根據病徵有無影響心智來睇，分成思覺失調同神經症兩大類。
思覺失調，係指會影響思考、理解、感受嘅一類精神病，比如精神分裂症、躁鬱症、抑鬱症。有呢類精神病嘅人，對外部世界有異常嘅理解、感覺，呢啲異常嘅理解、感覺偏離咗現實，並且因此有唔尋常嘅反應、行動。呢啲反應、行動會令週遭旁人難以理解、接受，嚴重時呢啲行動可能會危害他人。
神經症，又叫精神官能症，係種唔影響思考、心智，但會影響日常生活、行爲嘅精神問題，比如轉化症（英文：Conversion disorder）、軀體化障礙、強迫症。
其餘嘅精神障礙仲有人格障礙、智能障礙（智力指數70以下，又叫精神遲滯、智力薄弱）、自閉症等。
而根據ICD-10嘅分類，精神疾病分爲11種類型，有器質性精神障礙、精神藥物引起嘅精神障礙（比如藥物依賴之類嘅物質關聯障礙）、精神分裂症、情感性精神障礙（比如抑鬱症同躁鬱症）、神經症及應激相關同埋身體形式嘅障礙（比如恐慌症、焦慮症）、生理紊亂及同軀體有關嘅行爲障礙（比如性功能障礙）、成人人格及行爲障礙、精神發育遲滯、心理發育障礙、起病於幼年嘅行爲及情緒障礙、未定類型。

中國大陸
中國大陸《中華人民共和國精神衛生法》用嘅術語叫「精神障礙」，定義係：因爲各種原因引起嘅感知、情感、思維等精神活動嘅紊亂或異常，導致患者明顯噉心理痛苦，或者社會適應等功能損害。另外仲有術詞「嚴重精神障礙」，定義：症狀嚴重，令患者喺社會適應等功能損害嚴重，對自身健康狀況、客觀現實冇辦法完整認識，又或者唔能夠處理自身事務。

香港
香港《精神健康條例》用嘅術語叫「精神紊亂」，對應嘅英文叫mental disorder，涵括四種：一係精神病；二係智力上、社交能力上顯著減損嘅心智發育停頓或唔完全狀態，呢個狀態關連到異常侵略性、或者極唔負責任嘅行爲；三係精神病理障礙；四係唔屬弱智嘅任何精神失常，或者精神上無能。

中華民國
中華民國《精神衛生法》用嘅術語叫「精神疾病」，定義：指思考、情緒、知覺、認知、行爲等精神狀態表現異常，令佢適應生活嘅功能有障礙，需要醫療、照顧嘅疾病。範圍有精神病、精神官能症、酒癮、藥癮、仲有經中央主管機關認定嘅精神疾病（但唔包括反社會人格違常者）。

韓國
韓國現行《障礙人福祉法》同《精神保健法》，用嘅術語叫「精神的障礙」，分兩類：發達障礙同精神障礙。
精神障礙嘅認證係：精神分裂（調絃病）、躁鬱症（兩極性情動障礙）、反覆性憂鬱障礙、憂鬱障礙嘅患者經過一年以上持續治療以後，完全冇好轉跡象，噉嘅情況認爲係精神障礙者。
發達障礙又分兩類：知的障礙、自閉性障礙。知的障礙即係：智能障礙，又叫精神遲滯、精神薄弱，智力指數喺70以下。自閉性障礙即係：自閉症。

  3200-3400
  3400-3600
  3600-3800
  3800–4000
  4000–4200
  >4200
精神疾病相當常見，全世界大部份國家，有三分之一嘅人喺成世人入面有過某個程度嘅心理病。單喺美國，就有46%人有過某個程度嘅心理病。

污名化及迫害
精神疾病同其他嘅病一樣，都令患者好痛苦，但由於精神疾病會影響心智同行爲，令到社會隔離精神病人，歧視、侮辱佢哋，污名化咗精神病，甚至迫害精神病人。比如納粹曾經屠殺精神病患。
根據法國哲學家福柯嘅名作《癲狂與文明（中文：癲狂與文明）》，癲人曾經畀社會接納過，後來理性主義上升，社會唔再接納癲人，因爲癲狂視爲非理性，成爲理性主義鎮壓嘅對象，自此產生對精神病患嘅分隔、攻擊、污辱，於是產生癲狂院呢種機構，呢種機構同一般病院唔同。照常講，病人有權決定要唔要治療，喺醫院出入自如。但癲狂院當中，精神病患韞住曬，甚至強迫接受治療，病人無得話事。噉樣癲狂院與其話係醫療機構，不如話更似監倉。福柯認爲，癲狂院其實係社會鎮壓精神病患嘅暴力機構。
而喺法律上，精神病患定做無行爲能力嘅人，有監護宣告，所以喺法律上精神病患唔可以處理自己嘅財產，必須由監護人出面。
因爲社會對精神病嘅污名化，精神病成爲受政治攻擊嘅標籤，只要貼呢個標籤，就可以順理成章迫害、鎮壓唔畀社會接納嘅個人。因此精神病患嘅人權問題好突出。同時精神病嘅治療亦涉及到醫療倫理問題。
對精神病嘅污名化亦見於啲鬧人嘅話，比如「發神經」、「黐線」（或者寫做「痴線」）、「神經病」等等。
美居廣場

美居廣場響澳門半島花地瑪堂區和樂大馬路、石仔堆巷、青洲大馬路同收容所街，係屬於房屋局嘅社會房屋。

背景
2015年11月15號，美居廣場出現管理糾紛。大廈管委會副主席劉國明話，大廈入伙之後一直由恆美物業管理公司管理咗成廿年，但係管理不善，搞到大廈公共設施長期都係壞嘅，又將停車場私自出租之類，令到業主唔滿意。7月20號，大廈同管理公司合約屆滿，但係同日管委會到期，為咗避免管理真空，臨時管委會同管理公司再簽三個月臨時合約，但係管理公司冇跟法例，將超過十九萬嘅樓宇維修基金交畀管委會。管委會考慮告有關公司盜用大廈嘅維修基金。到10月31號離場。響2013年成立新一屆管委會，決定重新開標招聘管理公司，新公司響11月1號進駐。之後大廈響9月28號發生停電，經了解，前管理公司8月開始已經冇幫大廈交電費。經房屋局協調，管委會同前管理公司負責人會面，被人話大廈入伙到3月部分業主爭咗三十四萬蚊管理費，要求收返部分管理費先協助交電費。業主合作之下，最後加埋收到十六萬管理費，點知前管理公司以重未完全收返嗮全部管理費做理由，只係交咗8月份嘅電費，唔肯交9月同10月加埋九萬幾蚊嘅電費。如果再唔交去到17號，大廈公共部分將會斷電，𨋢、供水設施、走廊燈之類會全數停運，五百幾戶受影響。佢期望新管理公司先墊支，幫大廈畀咗電費先。而房屋局就話，一直有協調同輔助美居廣場業主同管理公司處理糾紛問題，但係唔方便講詳情。
聖湯瑪士

聖湯瑪士（St Thomas）又叫聖多馬、聖多默，係雅息特既一個地區。嗰度以前係英格蘭德文郡既一個3,700英畝（15平方公里）既民政教區同登記區，喺雅息河既西面，通過雅息橋（Exe Bridge）同雅息特城堡相連。依家雅息橋已經荒廢咗，俾兩條新既南、北雅息橋取代；兩條新既雅息橋同埋愛德蒙街（Edmund Street）、Alphington Street，呢四條路組成一個大回旋處（Roundable）。依家既聖湯瑪士有好多酒吧、教堂、禮拜場所、學校，亦有大型購物區同火車站。而最旺既地方係 Cowick Street，同埋佢附近既街頭，嗰度有唔同既嘢食，除咗傳統西方食品之外，仲有印度菜、希臘菜、中菜等。根據2001年既人口普查，聖湯瑪士既人口有6,246 人；而2011 年既人口普查，人口增加到6,455人。
依家聖湯瑪士選區（ward ）既政治代表係工黨既郡議員兼市議員 Rob Hannaford 同埋自民黨（Liberal Democratic Party）既市議員 Adrian Fullam。
聖湯瑪士最初係由兩個獨立既部分組成，其中既主要部分係雅息河以西既 Cowick 村，之後嗰度建立咗市區，但係最初唔係雅息特既一部分。另一部分係喺距離教區主體既西面大約一英里既 Oldridge 村，後嚟喺公元1884年，併入 Whitestone。
隨住《1894 年地方政府法》既通過，聖湯瑪士喺1894年成為一個市區，然後喺1900年併入雅息特市行政區。聖湯瑪士呢個名一直沿用到依家，用嚟代表雅息河以西既中心區域。
聖湯瑪士鄉村區既存在時間係1894年到1974年。
雅息特聖湯瑪士火車站為聖湯瑪士提供火車服務。

使徒聖多馬教區教堂
使徒聖多馬教區教堂 喺雅息特西城牆既半公里外，緊鄰雅息河另一邊岸既雅息特市區西南部。使徒聖多馬教區教堂俾雅息特城牆內既任何教區教堂都要大。 呢座中世紀教堂喺1645年內戰期間俾人燒毀咗，然後喺1657 年（或者之前）重建咗。1412年早期教堂既一個拱廊，依家仲保留住，但係依家既外觀係1646年既哥德式建築，北側既過道（aisle）大約係1810年起既，聖壇係1829年整既。個教堂保留咗三種哥德式風格：17世紀、裝飾風格（大約1810 年）同垂直風格（維多利亞風格）。 John Betjeman 喺佢1968年既《柯林斯英國教區教堂袖珍指南：南方》（Collins Pocket Guide to English Parish Churches: the South）嗰度對呢啲隻字未提，只係提及到教堂既「裝飾配件」（fittings）。

歷史莊園
位於聖湯瑪士教區既歷史莊園包括：
Bowhay House：喺 Dunsford Road.
克利夫莊園（Cleve House），喺雅息特雅息威巷（Exwick Lane），係大律師、大法官 Thomas Northmore（大約1643-1713年）擁有，佢喺公元1695-1708年做代表德文郡 Okehampton 鎮既議會議員（MP，Member of Parliament），紀念佢既紀念碑，依家仍然保存係聖多馬教堂。
Cowick Barton 喺 Cowick Lane，前身係一座本篤會修道院
Hayes Barton 喺 Flowerpot Lane 同 Okehampton Street 既交匯處，佢既歷史可以追溯到13世紀末。
Floyer Hayes 幾個世紀以嚟一直係 Floyer 家族既所在地（直到1600年代中期），喺 Alphington Street 既東側。
陸海

陸海係香港親中派政治人物，籍貫江蘇省揚州市。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
蘇靖然

蘇靖然，香港親中派政治人，曾經參與2023年香港區議會選舉。
芥花籽

芥花籽（粵拼：gaai3 faa1 zi2；學名：Brassica napus），又叫油菜籽（jau4 coi3 zi2），係開花植物中嘅十字花科蕓薹屬二年生草本植物，開好多細朵淺黃色花，係食油來源一種，製成品叫芥花籽油。作爲油料作物，芥花籽喺世界各地都有種，比如亞洲、歐洲、紐西蘭等，係世界第三大植物油來源。喺英文，芥花籽嗌「rapeseed」，其中嘅「rape」來源於蕓薹（Brassica rapa），呢個種下面既有油菜又有白菜。芥花籽喺1753年由林奈起學名。

品種
芥花籽分兩種，大油菜同小油菜，小油菜原產地中海沿岸到中亞高原地帶，佢嘅花係黃色，而啲籽係赤褐色，所以又嗌做赤種、帚種。大油菜又嗌西洋種、朝鮮種、黑種，原產北歐斯間地那維亞半島到西伯利亞、高加索地區，花都係黃色，不過帶少少青，而啲籽係黑褐色。由於遺傳變異，有啲大油菜開嘅係白花。雖然大油菜嗌做朝鮮種，實質上佢係直到1960年代初先開始喺韓國作爲主要油料作物而廣泛種植。喺早春時開喺河邊、河床類似油菜花嘅植物，唔係芥花籽，而係芥菜。
唔同種嘅油菜有唔同嘅特點，由於大油菜大樖啲，片葉闊大啲，啲籽嘅含油量豐富，所以係主要推廣品種。不過大油菜之下亦分有好多個種類，佢哋嘅感光性、感溫性都唔同，要產量大、品質好、耐寒、耐濕、生得快先爲之良種。
濟州島嘅油菜花田
基因組構成上，芥花籽屬於異源四倍體（複二倍體），換言之，芥花籽實質係雜交種，佢有兩對來源唔同嘅染色體，其中一對來源蕓薹（B.rapa），另一對來源甘藍（B.oleracea）。由於芥花籽係蕓薹屬，有個U三角（中文：U三角）嘅理論表明而家嘅蕓薹屬作物都係由三種蕓薹屬植物雜交而成。

樣
條梗（gwaang2）高30─150厘米，表面光滑，綠色。啲葉披針形，不過葉尖鈍。條梗下面啲葉，葉柄長，葉緣有比較深嘅裂紋；而梗上面嘅葉，無葉柄，包住條梗來生，而葉尖比較尖細，呢個就係同佢似樣嘅芥菜所唔同之處。大油菜嘅葉嘅質地係比較厚嘅革質，表面有層蠟質物，而小油菜嘅葉係淡綠色，葉肉就唔係革質嘅，葉面亦無蠟質物。一條菜梗可以生30─50片葉，而啲花係總狀花序，花菻（lam1）由菜梗叾（duk1）頂係噉生，生到落後就會開花。花係單瓣嘅，而支花梗可以生到10厘米長。單朵花可以有一厘米直徑大，花瓣同花萼都係分爲四片，有雄蕊六條、雌蕊一條、蜜腺四條。未開時花萼包住朵花，開後四片花萼會對應喺四片花瓣下面。籽莢長八厘米，圓筒形，個筒有條縫合綫，等籽莢熟咗時，條縫合綫會打開，啲籽就會散落泥。

用途
喺蜂業，油菜花係緊要嘅蜜源。芥花籽本身可以做肥，比如啲農民割咗秋禾後，會喺田度撒菜籽，由佢生成一片油菜花田，到來年花期一過，鋤地時將呢啲菜鋤入泥，噉就可以肥田喇。芥花籽可以食，不過有啲芥花籽嘅葉度有層白蠟粉，所以一般食嘅係菜薳（coi3 jyun5）。同時亦係種好緊要嘅油料作物，佢製成嘅食用油嘅消費量喺世界上排名前三，喺中國則排喺大豆油同棕櫚油之後，係第三大植物油。榨油時係榨佢啲籽，所以呢啲脂肪油嗌做菜籽油、菜種油、芥花籽油。菜籽油除咗可以食，亦可以做發動機潤滑油、生物柴油、軟膏基劑、同埋油性注射液嘅溶劑。不過一般嘅菜籽油含有芥子油苷（英文：Glucosinolate）（又叫硫苷）同芥酸（Erucic acid），傳統菜籽油有好大酖（zam6）味，兼且入口苦澀（gip3），就係因爲有1%～2%嘅芥子油苷，而且呢種苷有毒，會傷到甲狀腺、肝；而芥酸係種脂肪酸，含量高過30%，亦對人體有害，會損害心臟。正因爲佢大味，兼食多唔好，舊時美加無人食呢種油，浄係搦去工業用，比如潤滑機器。
二戰時，北美需要大量菜籽油做潤滑油，而亞歐度斷貨，於是加拿大開始大量種油菜，戰後唔使咁多潤滑油，於是油菜改爲做飼料，但因爲味大，餼唔到畜牲，於是啲科學家去搵低硫苷品種嘅油菜，然後用雜交育種嘅方式培育出新品種。1978年，加拿大爲新種註冊咗商標「Canola」，呢種油嗌做加拿大芥花油、雙低菜籽油、或者音譯爲卡羅拉油。新種嘅芥花油無論芥酸定芥子油苷都係低含量，其中芥酸量喺2%以下、芥子油苷低於30毫摩爾/克，所以相比一般嘅菜籽油健康好多，同時啲味亦清淡好多。「Canola」係個專門商標，之所以起噉嘅名，除咗表示係新種，亦有個避忌：一般嘅菜籽油英文叫rapeseed oil，衰在個rape好易睇成解做「強姦」嗰個rape，實質上呢個rape來源自拉丁學名嘅rapa（蕓薹）；而舊時菜籽油作爲工業用油，令美加民眾覺得唔係人食嘅。就係噉，費事啲人誤會，加拿大油菜協會（Rapeseed Association of Canada）起咗個名做Canola，由Can（加拿大噉解）同ola（油噉解）合成，亦有人解讀成Can（Canadian，加拿大）o（oil，油）l（low，低）a（acid，酸）做「低酸加拿大油」。

生物柴油
油菜花田
芥花籽油可以作爲燃料，整成生物柴油，可以用喺供暖系統，或者溝咗石油之後用喺摩托度。生物柴油可以唔溝嘢就用喺新淨嘅發動機度，又唔會損害機器；而一般來講係喺石油柴油度溝入2%─20%之間嘅生物柴油來用。不過用芥花籽油整成嘅生物柴油，成本比較高，種植、榨取、煉油嘅使費都好貴，呢種新興能源嘅成本始終高過化石能源，所以直到而家生物柴油未有咁普遍應用。喺歐洲，啲人好睇好芥花籽油，歐洲生物柴油嘅原料有80%源自芥花籽，有部分原因來自於，相比其他油源，如大豆油，喺單位土地面積上，芥花籽嘅產出油量更加之高，而最主要嘅原因在於，喺各類植物油中，芥花籽油嘅凝膠成份最少。歐盟估計2010年─2011年期間有66%嘅芥花籽油用咗去整生物柴油。
芥花籽係需氮量較大作物，種時要落高濃度氮肥，不過氮肥會轉化出一氧化二氮，呢種氣體係犀利過二氧化碳好多嘅溫室氣體，造成嘅溫室效果係二氧化碳嘅296倍。而家推算施畀芥花籽嘅氮肥中有3─5%嘅氮轉化爲一氧化二氮。
林顥伊

林顥伊，JP，香港商界親中陣營政治人、經民聯成員，林建岳嘅二千金。

政治立場
佢係香港親中派支持者，曾經聲稱北京係未經諮詢或香港人同意嘅香港國安法實施後，香港嘅經濟活動仍然活躍，又支持排除非建制派嘅所謂『愛國者治港』。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
莊費沙

莊費沙（Jon Fisher，1972年1月19號—）係一個矽谷企業家、作家同埋經濟分析師。費沙係甲骨文公司下屬企業Bharosa嘅合創人兼行政總裁，呢間公司出咗甲骨文適應存取管理器（Oracle Adaptive Access Manager）。費沙出名可以好精確咁預測美國嘅經濟，尤其係失業率。費沙係三藩市大學（University of San Francisco）嘅副教授，佢嘅著作《策略性企業：粉碎創業的迷思》（Strategic Entrepreneurism: Shattering the Start-Up Entrepreneurial Myths）係好多間學校MBA課程嘅必讀書，包括喺柏克萊加州大學分校（University of California, Berkeley）嘅赫斯商業學院（Haas School of Business）。呢本書亦都係三本俾俄亥俄州TechAngels揀咗用嚟研究企業銷售嘅時機同埋策略嘅其中一本書，特別係俾天使投資者資助嘅企業銷售。

早期生活同埋教育
莊費沙喺加利福尼亞州嘅斯丹福醫院出世，父母係大學教授謝拉特·費沙同埋艾妮坦·費沙（Gerald & Anita Fisher），喺努亞法學校（The Nueva School）同埋晶泉高地學校（Crystal Springs Uplands School）畢業，之後去咗華沙學院(Vassar College)，然後喺三藩市大學畢業。佢喺2002年同Koze時裝精品店嘅老闆達菈潔謝蘿·費沙（Darla Kincheloe Fisher）結婚，喺2010年生咗個女。

事業生涯
喺1994年，莊費沙同人創辦AutoReach（而家呢間公司屬於AutoNation）並兼任行政總裁。喺1998年，佢間公司NetClerk整咗互聯網建築許可，之後喺2002年賣咗資產畀BidClerk。NetClerk失敗咗之後，費沙同紀錄片Startup.com嘅演員，包括嘉莉伊莎莎杜絲雯（Kaleil Isaza Tuzman），一齊幫企業家重組公司。喺2004年，費沙同另一位創辦人開咗Bharosa同埋兼任行政總裁，公司喺2007年俾甲骨文公司收購咗。喺2010年7月20號，費沙被宣佈做Predilect嘅行政總裁，係一間做互聯網安全嘅新公司。因為Predilect喺技術同埋商業模式嘅變動，費沙喺2010年11月17號被宣佈做CrowdOptic嘅行政總裁。連線雜誌（Wired Magazine）嘅布魯斯·斯特靈（Bruce Sterling）對CrowdOptic有咁樣嘅形容「我從來都無睇過一本虛構定係唔虛構嘅書暗示過有類似咁樣嘅科技係有可能嘅。」
費沙一直都係大學同埋科技論壇嘅活躍演講者。

精準嘅預測
費沙話過房屋開工率跌係對失業率方向嘅好指標。佢寫：「睇返歷史，當美國房屋開工率大跌，失業率就會喺下年大升」，呢一句總結咗佢相信全國房屋開工率同全國失業率喺大衰退時有線性關連。費沙2008年4月喺馬凱特大學（Marquette University）對失業率作咗美國史上最精確嘅預測，當時佢預測美國失業率會喺2009年4月之前升到9%。
喺2009年加州共富俱樂部（Commonwealth Club of California）度，費沙預測美國失業率會升到最多10.4%，之後會喺2010年底前跌到8.0%。費沙挑戰湯馬斯·佛里曼喺《世界是平的》嘅論點，指出消費者屋企可能會係美國同埋國際經濟嘅中心。費沙一直都好直咁出嚟批評財政部嘅救援計劃，佢話：「有好多重組方式係商界熟悉嘅，但係無一樣政府係有用到。」但係，費沙寫「創業係唔應該用嚟打擊安全網。」
喺2010年3月IE Radio嘅一個訪問入面，費沙正確咁預測2011年美國債務上限危機嘅時間。

專利
費沙係4項已經發佈同埋14項等緊專利嘅共同發明人：7,908,645, 7,822,990, 7,616,764同埋7,596,701。呢啲專利都係同互聯網數據加密同安全有關，重有流動服務。

慈善
費沙係加利福尼亞州希爾斯堡努亞法學校（Hillsborough Nueva School）嘅受托人，而且係呢間學校2008年資金籌集活動小組嘅成員。佢亦都係位於南三藩市太平洋血管研究基金（Pacific Vascular Research Foundation）嘅理事莊係畢克老化研究所（Buck Institute for Research on Aging）董事會成員。

著作
費沙係三藩市大學（University of San Francisco）嘅副教授，佢嘅著作《策略性企業：粉碎創業的迷思》係好多間學校MBA課程嘅必讀書，包括喺柏克萊加州大學分校（University of California, Berkeley）嘅赫斯商業學院（Haas School of Business）。呢本書亦都係三本俾俄亥俄州TechAngels揀咗用嚟研究企業銷售嘅時機同埋策略嘅其中一本書，特別係俾天使投資者資助嘅企業銷售。
費沙莊 (2008)。《策略性企業：粉碎創業的迷思》。紐約：SelectBooks, Inc.。ISBN 1-59079-189-4。
吳鳳科技大學

吳鳳科技大學（英語譯名：Wufeng University），全名吳鳳學校財團法人吳鳳科技大學，簡稱吳鳳科大，係位於臺灣省嘉義縣民雄鄉嘅一所科技大學。2010年8月奉教育部核定，改名做吳鳳科技大學。設有安全工程、數位管理、醫學健康3個學院、2個教學中心 ，14個系、4個研究所碩士班。
對講機

對講機（Walkie-talkie），又叫無線對講機，係一個便攜型嘅雙向無線電收發器，最早係因為軍事用途由加拿大人唐納德·欣斯（英文：Donald Hings）喺1939年發明，後來先慢慢大眾化。對講機主要可以分為兩種，半雙工（喺同一時間只可以單方面通話）同全雙工（可以兩邊同時間一齊通話）。
中華福音神學院

中華福音神學院係一間台灣嘅私立宗教研修學院。
基督教台灣浸會神學院

基督教台灣浸會神學院係一間台灣嘅私立宗教研修學院。
臺北基督學院

臺北基督學院係一間台灣嘅私立宗教研修學院。
高雄市立空中大學

高雄市立空中大學係一間台灣嘅公立空中大學。
一貫道天皇學院

一貫道天皇學院係一間台灣嘅私立宗教研修學院。
麻甩媽咪

《麻甩媽咪》（英文：Uncle Mum）係香港MakerVille製作電視劇，由黃德斌、余香凝、陳瑞輝、沈貞巧、邱傲然、陳子豐、岑樂怡、許寶恆等主演。套劇用一個阿爸同另一家人嘅阿媽意外交換靈魂做題材。
仁德醫護管理專科學校

仁德醫護管理專科學校，簡稱仁德醫專，喺臺灣苗栗縣後龍鎮，鄰近外埔漁港。創辦人暨首任校長邱仕豐博士喺1967年創立仁德高級藥劑職業學校，喺1999年升格為仁德醫護管理專科學校，現任校長為黃柏翔。
朝鮮停戰協定

朝鮮停戰協定 (韓文：한국정전협정 / 조선정전협정、英文：Korean Armistice Agreement)，又叫韓國停戰協定，係打完韓戰之後嘅停火協議，由聯合國軍隊、北韓軍隊、同埋中國解放軍一齊喺1953年7月27號喺板門店度簽。停戰協定嘅原意係“直至達成最終嘅和平條約之前，保證停止所有戰場上嘅鬥爭”。停戰協定除咗實施停火之外，亦劃定咗三八線做邊界、喺周邊成立非軍事區、同埋解決咗戰俘嘅問題。
雖然中國總理周恩來曾經喺日內瓦嘅一次會議提出寫埋一份和約，但係美國方面就冇實行到，所以到依家都未有正式嘅和約。因爲南韓當時嘅總統李承晚，仍然希望有一日用軍事咁統一朝鮮半島，所以唔肯接受停火，而最終南韓亦冇簽到份停戰協定。
喺1992年，中國正式承認南韓，之後退出咗停戰嘅委員會，所以剩返聯合國同北韓。
喺2011年，南韓聲稱北韓曾經違反過份停戰協定總共221次。
雲天壯

雲天壯，香港親中派政治人物。新社聯屯門區議員。

選舉經歷
喺2021年9月，佢成為香港特别行政區選舉委員會基層社團委員。之後佢喺李家超無提政綱嘅情況下，有份提名李家超參與2022年香港行政長官選舉。
范梓謙

范梓謙（英文：Teddy Fan，1993年6月26號—），係香港結他手同創作男歌手，2024年開始出派台歌。
葉偉兒

葉偉兒，香港親中派政治人，曾經參與2023年香港區議會選舉。
江孝燈

江孝燈，香港親中派人士。香港永佳實業有限公司董事長。
梁裕龍

梁裕龍係香港親中派嘅醫學界人士，佢曾經係香港眼科學會會長，同時亦係養和醫院嘅眼科榮譽顧問醫生，仲係香港眼科醫院副顧問醫生。佢有時會就眼科疾病問題接受傳媒訪問，亦曾經喺山西醫治罕見小兒青光眼。
除此之外，佢仲拜師二胡演奏家辛小紅學藝兩年。

早年經歷
梁裕龍喺伊利沙伯中學畢業，當時係校內嘅活躍分子，參加咗學校管弦樂隊、合唱團，仲係天文學會同話劇社嘅骨幹成員。1997年，佢喺香港中文大學以一級榮譽畢業，讀醫科期間仲額外修讀咗一個生物醫學學位。之後，佢加入咗醫院管理局，曾經喺東華三院盧家騶眼科醫療紀念中心同香港眼科醫院工作。

政治參與
梁裕龍喺2016年嘅選舉委員會醫學界界別分組選舉中，係「選賢11團隊」成員，不過得741票落選。
佢曾經參與聯署，喺武漢肺炎香港疫情期間向內地援港醫療隊致敬。
崇基學院學生會

崇基學院學生會，簡稱崇基學生會，是香港中文大學崇基學院的學生會，成立於1951年，為學院最高學生自治機關，代表學院3000多名全日制本科生，所有崇基本科生皆為基本會員。崇基學院學生會與中大其他書院的學生會一樣，都是獨立而平等的學生組織，香港中文大學學生會無並從屬關係。
會址：香港中文大學龐萬倫學生中心405-407室
歷史
崇基學院學生會前身為崇基學院學生自治會，和崇基學院同於1951年成立，於1957年改名為崇基學院學生會。
1960年，崇基學生會舉辦第一屆渡海泳及環校跑，渡海泳至1970年代初停辦，而環校跑則一直舉辦並成為現時崇基校慶學生節每年的一大活動。
1964年，崇基學生會會歌面世，崇基學生會至今仍然為唯一一間設有會歌的書院學生會，現時每逢學院週會開始前皆由學生會成員領唱。
1966年，崇基學生會主辦第一屆系際音樂節，及後活動演變爲校慶音樂節。
1967年，<崇基學生雙週報>出版<文化大革命特輯>及<列中文為官方語言特輯>，亦於校園舉辦「文化大革命座談會」。
1968年，崇基學生會舉辦「中文爲法定語言座談會」，開啟了崇基學生持續兩年多的中文運動。
1971年，崇基學生會會長及數名同學在保衛釣魚台運動中的示威被捕。
1972年，眾志堂啟用，崇基學生會會所和崇基學生輔導處先後搬遷至眾志堂二樓。
1976年，崇基學生會首次舉辦校慶千人宴。
1978年，「校慶音樂節」易名為「校慶學生節」，以配合多樣化的活動內容。
1979年，崇基學生會與中文大學及其他書院學生會舉辦「神州三十年：回顧與前瞻」大型學術活動。
1995年，崇基學生會開展「兩岸三地大學生互訪計劃」。
2018年，崇基學生會與外國合辦第三屆亞洲本科生研討會，並於韓國和中文大學舉辦相關國際交流活動。
學生會架構
根據《香港中文大學崇基學院學生會會章》，香港中文大學崇基學院學生會幹事會為學生會最高行政機構，而代表會為最高立法、監察及司法之機構。在架構中，全民投票是最高決議，其次是聯席會議，會長由幹事長或代表會主席擔任，對外代表本會。
幹事會轄下設有多個委員會，包括由副幹事長領導的屬下團體委員會（包括屬會，宿生會，走讀生舍堂，級社和院系會），由外務副幹事長領導的校方下設委員會學生代表統籌小組，由福利部幹事領導的福利金委員會，以及由幹事會成員領導的「崇基人」編輯委員會，新生輔導營籌備及執行委員會，和校慶學生節籌備及執行委員會。幹事會擔當起學院一切的學生行政事務，意見反映和大小活動的舉辦，以及發放福利和資訊的重要責任。
幹事會需獲提名和和議參選，並全民投票超過兩成基本會員投票並獲過半數方可當選和上任，每年二月由全體基本會員一人一票選出。
相關連結
崇基學生會簡介：https://www.ccc.cuhk.edu.hk/tc/content.php?wid=163
崇基學生會代表會官網：https://ccsurc.wordpress.com/
*資料來源：<崇基學院金禧特刋>，<記取風華正茂 崇基學院五十年來學生文選>
紐卡素噴射機

紐卡素噴射機（英文：Newcastle Jets FC）係澳洲新南威爾士紐卡素一間職業足球球會，依家踢緊澳洲職業足球聯賽。
馬姆洛迪辛當斯

馬姆洛迪辛當斯（英文：Mamelodi Sundowns F.C.）係南非普利托里亞嘅職業足球球會，依家踢緊南非足球超級聯賽。
葉振棠

葉振棠（粵拼：jip6 zan3 tong4，英文：Johnny Yip Chun Tong，1944年2月7號—），花名Johnny、棠哥，係澳門出世嘅香港男歌手。

早年生活
葉振棠喺澳門出世，爺爺係越南華僑。佢十歲嗰時因爲猩紅熱而發高燒，都同樣搞到視力得番一成，喺澳門讀書讀到中學畢業先至打算去香港搵嘢做。

入行經過
葉振棠曾經先喺香港麗的電視演唱第一首電視劇歌曲《浮生六劫》（黎小田作曲、盧國沾作詞）而迅速走紅，正式展開佢漫長嘅歌唱生涯，尤其係當中略帶滄桑同柔和嘅歌唱風格最廣爲人知，近年間中做演唱會嘉賓。
除左劇集歌曲，葉振棠亦嘗試摸索新嘅路線，專輯《再等待》（1982年）同《這片葉給你》（1983年）皆以非影視曲為點題主打，1983年嘅《葉振棠情歌篇》更無收錄任何影視歌。《笛子姑娘》、《再等待》同《月亮神》曾登上中文歌曲龍虎榜（周）榜首。於1981年推出嘅《笛子姑娘》由林振強填詞，借一個普通嘅愛情故事，暗地裡抒發對亡妹林雁妮嘅思念，編曲突出笛子和結他；分別於1982及1983年推出嘅《夢之洞》同《月亮神》同由林振強填詞，連同《笛子姑娘》為其悼念亡妹林雁妮嘅三部曲。
熱引擎

熱引擎（heat engine）係將熱能轉化做動能嘅引擎。
想像以下呢個設計：假想而家有一個煙囪，下面有一缸水，缸水下面有個大火爐煲緊啲水，個煙囪上少少嘅地方有個渦輪，個渦輪－好似水車同風車噉－喺有某啲液體或者氣體流過佢嗰陣會旋轉，當缸水滾嗰陣，啲水會變成好熱嘅水蒸氣，蒸氣會向上陞，然後就會向個渦輪施一股力，只要股力夠勁，個渦輪就會轉－跟住同水車以及風車同一道理，如果將渦輪駁落去某啲機械嗰度，就做到「用熱能帶動一部機械」嘅效果。廿一世紀嘅發電廠好多時就係用一啲大規模嘅蒸氣渦輪（steam turbine），利用上述呢個原理，由燒煤炭或者核能等嘅熱力源嗰度帶動大型渦輪轉動。
一個蒸氣渦輪嘅旋轉件
朝鮮中央電視台

朝鮮中央電視台（朝鮮文：조선중앙텔레비죤／朝鮮中央텔레비죤；英文：Korean Central Television；英文縮寫：KCTV）係北韓嘅國營電視台，1963年3月3號開播，總部喺平壤。宣傳朝鮮勞動黨、朝鮮民主主義人民共和國政府、朝鮮人民軍嘅觀點、立場同政策，係朝鮮黨政軍嘅喉舌。對於大多數朝鮮民眾嚟講，朝鮮中央電視台係佢獲取國內外資訊嘅最主要渠道。該電視台亦使用人造衛星及互聯網面向全球播出。
韓國國際交流財團

韓國國際交流財團係一家成立於1991年嘅非牟利公共外交組織，目的為推廣韓國喺國際社會嘅知名度，總部位於韓國濟州特別自治道西歸浦市。該財團曾推進多項促進韓國同佢國文化互信嘅交流活動。
KBS9時新聞

《KBS9時新聞》（韓文：KBS 9시 뉴스）係每日晚上9點喺韓國放送公社（KBS）播出嘅新聞節目。內容涵蓋新聞、天氣、健康、社會、體育。節目名稱曾經多次更換，最終喺1993年5月10號改為現名，係韓國收視率最高嘅新聞節目之一。
2005年3月3號，KBS9時新聞改為高清播出。
濤出新天

《濤出新天》係香港歌手鍾鎮濤嘅唱片，喺2007年1月4日推出。
鄧析

鄧析，春秋時鄭國大夫，漢書藝文志歸佢入名家，視為名家開山祖，辯論能手。後世亦有認為佢法家，亦有認為名家法家之前，刑名之家。佢寫竹刑，鄭國所用。生平不詳，大多數戰國後期諸子批評而來。唯左傳有記佢死同當時人評價，同後來戰國諸子好唔同。
著作記喺鄧析子，漢時重見到，劉向為本書刪咗重覆之處，改成二篇本，兼話佢「好刑名、操兩可之說、設無窮之辭。」今本鄧析子已睇唔到風貌，甚至視為偽託，然而篇名無厚、轉辭應該為原所有。刑名本來同訟事斷案有關，亦為鄧析本業，左傳以召伯甘棠比喻，亦明示佢同召伯一樣會聽訟。刑名深入研究名實，成為一家，對後世諸子辯說好大影響。
戰國後期，子產殺鄧析之說好流行，然而劉向反駁，子產早鄧析廿年死，唔可能殺鄧析。左傳記駟歂殺鄧析，當中寫子然，而非子產。

生平
鄧析生平不詳。較為可靠記載，見於左傳定公九年。
「
鄭駟歂殺鄧析、而用其竹刑。君子謂子然於是不忠。苟有可以加於國家者、棄其邪可也。靜女之三章、取彤管焉、竿旄何以告之、取其忠也。故用其道、不棄其人。詩云、蔽芾甘棠、勿翦勿伐、召伯所茇。思其人、猶愛其樹、況用其道、而不恤其人乎。子然無以勸能矣。
」
據左傳講法。駟歂殺咗鄧析，仍然用佢竹刑，時論話用佢方法而唔念佢個人，咁就好唔啱。咁樣不忠，招唔到能人。用召伯甘棠來比喻，可見鄧析評價相當高，就算有邪都應當原諒。當時人睇法，同戰國後期評論相當唔同。
文中寫子然，或就成為後來訛傳成子產殺鄧析原因。漢劉向鄧析子序錄中，佢留意到，子產病死魯昭公二十年，同鄧析死喺魯定公九年，早成廿一年。子產唔可能殺鄧析。另有說指子然一人，而鄭國確有子然，不過佢死喺鄭僖公四年，即魯襄公六年，早鄧析六十六年死。故此，唔可能左傳前述子然。另外亦有指子然為駟歂，駟歂一字子然。
子產為孔丘友人，名氣好大。咁到戰國後期，將子然之事訛移到子產身上。子產做好人，鄧析做衰人，子產殺鄧析就理所當然。
荀子宥坐篇咁寫，記孔子咁話「以湯誅尹諧、文王誅潘止、周公誅管叔、太公誅華仕、管仲誅付里乙、子產誅鄧析史付、此七子者、皆異世同心、不可不誅也。」又呂氏春秋離謂篇，「子產患之、於是殺鄧析而戮之、民心乃服、是非乃定、法律乃行。」
以後睇法，大多數都抄自荀子同呂氏春秋，鄧析壞人，子產不得不誅。嗰啲事積，大概本來有關子然而非子產。
逸事諸子有幾則。

呂氏春秋
離謂有三則，都講鄧析點樣邪。
「
鄭國多相縣以書者。子產令無縣書、鄧析致之。子產令無致書、鄧析倚之。令無窮，則鄧析應之亦無窮矣。是可不可無辨也。
」
鄧析教人將新法令掛起。子產下令唔畀，於是乎鄧析改咗佢。子產下令話唔畀改，鄧析另立新解。有乜嘢新令，鄧析都有應對。就咁做得唔做就分唔出。可以見到鄧析邪，有無窮之辭。
「
洧水甚大、鄭之富人有溺者。人得其死者。富人請贖之、其人求金甚多、以告鄧析。鄧析曰、安之。人必莫之賣矣。得死者患之、以告鄧析。鄧析又答之曰、安之。此必無所更買矣。
」
洧水浸死人，屬有錢人家。有人撈返條屍。有錢人嫌人家出價貴，問鄧析。鄧析同有錢人話，等下啦，佢只賣得畀你。另一邊又驚，搵鄧析，鄧析又話等下啦，佢一定會買。又可以見到鄧析邪，操兩可之說。雖則無寫結果，然而可以估到邊家唔等得就輸，咁就解決咗。
「
子產治鄭、鄧析務難之、與民之有獄者約、大獄一衣、小獄襦袴。民之獻衣襦袴而學訟者、不可勝數。以非為是、以是為非、是非無度、而可與不可日變。所欲勝因勝、所欲罪因罪。鄭國大亂、民口讙譁。子產患之、於是殺鄧析而戮之、民心乃服、是非乃定、法律乃行。
」
子產執政，鄧析為難佢。咁同啲有訟獄人約，學大獄就一衣，學小獄襦袴。好多人就跟住學。錯變啱，啱變錯，啱錯無準則，而且日日變。要勝訢就勝訢，要入罪就入罪。鄭國大亂，輿論譁然。子產擔心，就殺鄧析兼陳屍，咁就民心服，是非定，法律通行。

列子
今本列子學者認為並非原書，然而又收錄好多先秦故仔。講鄧析有三則。

荀子
荀子屬儒家，好唔中意鄧析。

荀子
荀子戰國末期，對佢評價非常之低。
不苟篇
「
君子行不貴苟難、說不貴苟察、名不貴苟傳、唯其當之為貴。故懷負石而投河、是行之難為者也、而申徒狄能之。然而君子不貴者、非禮義之中也。山淵平、天地比、齊秦襲、入乎耳、出乎口、鉤有須、卵有毛、是說之難持者也、而惠施鄧析能之。然而君子不貴者、非禮義之中也。盜跖貪凶、名聲若日月、與舜禹俱傳而不息。然而君子不貴者、非禮義之中也。故曰、君子行不貴苟難、說不貴苟察、名不貴苟傳、唯其當之為貴。詩曰、物其有矣、惟其時矣。此之謂也。
」
荀子將鄧析同惠施並排，話佢哋將啲難事都拗得返生，話佢哋只夠出名，同盜跖睇齊，毫無可貴之處，唔值得尊重。
非十二子篇
「
不法先王、不是禮義、而好治怪說、玩琦辭、甚察而不惠、辯而無用、多事而寡功、不可以為治綱紀。然而其持之有故、其言之成理、足以欺惑愚眾。是惠施鄧析也。
」
荀子認為惠施同鄧析，主張同原有秩序唔同，唔跟先王，唔重禮義，另立言路。又話佢言之成理，呃得到人。
鄭龍

鄭龍（粵拼：zeng6 lung4；簡化字：郑龙；1988年4月15號—）係中國嘅足球員，山東青島人，司職左中場，而家效力緊廣州恆大淘寶。
佢係第一位喺世俱盃賽場上入波嘅中國大陸球員。

球會
鄭龍喺1988年4月15號喺山東青島出世，細個就開始踢足球，13歲半之前一直踢前鋒，但到咗2001年底，由於佢身材比較矮，加上嗰時教練話喺前鋒冇優勢，所以夾硬擺喺左中場嚟踢。之後無耐加入咗青島中能嘅青年隊。雖然佢曾經喺2006年初未入到青島中能一隊，之後去咗上海聯城隊（2007年同上海申花合併咗）試訓，但同樣未俾主帥睇啱，返到青島之後重係順利入返一隊踢波。
喺2007年4月2號嘅中超聯賽對陣長春亞泰隊時射入咗個人第一個聯賽入波，重喺2008年開始，逐漸成為波隊嘅主力，直到2013年7月19號以租借形式加入廣州恆大踢波1年。2014年初以自由身加入廣州恆大隊踢波。
2015年12月13號晏晝同墨西哥美洲打嘅世俱盃比賽入面，佢喺第80分鐘入咗波，成為世俱盃賽史上第一位入波嘅中國大陸本土球員。

國家隊
鄭龍曾經喺2009年同2013年入選過中國國家隊踢波，喺2009年7月22號同科威特踢嘅友誼賽入過波。
蔣中正家族

蔣中正家族係以「兩蔣」（蔣中正、蔣經國）為核心，家族成員遍佈全世界各地，橫跨黨、政、軍、商、學、演、藝等各界，家族後代成員好多都係混血兒。以兩蔣為軸心嘅「嫡系」，係近現代華人最大嘅家族政治力量。蔣氏家族對近現代史影響巨大，包括反袁世凱、國民革命軍東征、國民革命軍北伐統一中國、中國抗日戰爭、國共內戰、東西方冷戰、臺灣戒嚴時期海峽兩岸關係等事件都同蔣家有好直接嘅關係。
蔣家對中國政治嘅影響，係響蔣中正喺1914年出任討袁第一路軍司令開始，佢響1924年升做陸軍軍官學校校長，掌握中國國民黨軍權，以黨領軍，1926年成為國民革命軍總司令，領軍北伐，1927年喺南京成立國民政府，經過中國抗日戰爭同埋國共內戰，1949年領導中華民國政府搬去臺灣地區，死之前一直執掌坐中國國民黨總裁同埋中華民國總統職權。之後蔣經國又做中華民國總統到1988年。而孫仔蔣孝嚴做過外交部部長、曾孫蔣萬安響2016年當選做中華民國第9屆立法委員（最近連任成功）。
蔣家祖籍浙江省奉化縣溪口鎮，世世代代都係賣鹽，但本身係個唔係幾出名嘅賣鹽家族。但係由蔣肇聰接手家業之後開始飛黃騰達，變成一個又出名、又有錢、重幾有勢力嘅家族，後嚟仲出咗蔣中正、蔣經國等出名嘅政治人物，令到蔣家變到好輝煌。雖然依家已經冇以前咁犀利，但係蔣家響人心目中都依然係以前嗰個出名、好有勢力嘅家族。
另外，蔣中正家族同宋嘉澍家族、孫中山家族關係密切。
蔡明揚

蔡明揚，香港親中派政治人，2023年香港區議會選舉後被政府委任做區議員。
錫亞琴冰川

錫亞琴冰川之北係中亞同印度大陸嘅分水嶺。條冰川被西邊嘅 Saltoro 山脊同 東邊嘅喀喇崑崙主脈夾住。 Saltoro 山脊由北邊中國邊境嘅喀喇崑崙山脈 Sia Kangri 峰發起，渠嘅脊梁由最低 5450米 高到 7720 米。 其主要山凹，由北到南，有：Sia La （5589 米）, Bilafond La （5450米），Gyong La （5689 米）。

衝突地區
條冰川位於印巴相爭嘅喀什米爾地區。嗰道冬季平均落雪10.5米，温度低至攝氏 -50 度。 個名錫亞琴嘅意思係「野玫瑰之地」；有啲人話渠指條冰川下面個山谷道好茂盛嘅喜瑪拉雅山野花，特别係嗰啲生喺石上面嘅有刺嘅植物。呢道係世上最高嘅戰場；印度 同巴基斯坦自從1984年4月13號就間唔中喺道打來打去。兩國長期係呢撻6000米以上嘅山區駐軍。呢道啲喺典型嘅山區戰事。條冰川啲冰融咗後，流入奴勃拉河(en:Nubra)，之後流入希約克河 (en:Shyok River)，再流入印度河。 呢啲水係印度河嘅一支重要水源。全球變暖令到呢啲喜瑪拉雅冰融得從未見過咁快，後果可能好嚴重。
錫亞琴之爭源自地圖： 喺座標NJ9842之後啲疆界就嘜得唔清唔楚 。1949年嘅 卡拉奇協議 同 1972年嘅 Simla 協議 都無清楚指出邊個控制條冰河，只係話由 NJ9842 點開始，條邊界 「自此向北面啲冰川("thence north to the glaciers")」 咁樣延伸。但 1960年代同1970年代時，亞美利根合聚國防制圖局（ Defense Mapping Agency） (而家變咗做國家地空情報局 [National Geospatial-Intelligence Agency]) 毫無法律或任何邊界文書根據咁就喺渠地啲公開嘅、畀飛機師睇到嘅地圖（maps available to the public and pilots）畫咗條國界，由 NJ9842 伸向東東北中國邊境嘅5534米（18136英尺）嘅喀喇崑崙凹。  衆多政府同埋私家製圖者就跟住咁劃，變相送咗嗰 2700 平方公里嘅錫雅琴地區畀巴基斯坦。印度政府同軍方見到咁樣......  1984年以前巴基斯坦軍同印度軍都無長駐呢區。

打
内文：錫亞琴之爭
1970 年代 同早期 1980年代時有幾支登山隊經巴基斯坦政府批淮，登咗錫雅琴地區幾座高峰；咁樣加強咗巴基斯坦稱主權嘅理據。 1978年，印度陸軍上校N. Kumar 組織咗次軍事考察，去到啲 Teram Kangri 山峰 (呢啲山峰係中國邊境，落喺由 NJ9842 向正北劃嗰條線以東少少)作回應。1982年，Joydeep Sircar 喺加爾各塔份《電報》(The Telegraph)上首次公開指出有衝突可能；1984年，哩篇文以《山政》 "Oropolitics" 為題倫敦出現喺《阿爾卑斯誌》(Alpine Journal) 道。1984年4月13號，印度發動「雲使行動」(en:Operation Meghdoot (其名來自梵文劇之神聖雲使)，派其陸軍 Kumaon 團 同埋 空軍 去啲冰川地區；巴基斯坦軍旋即回應；咁兩隊人就玩鬬快上山頂。 幾日內，印度軍登上多數Saltoro 山脊高地， 領先巴基斯坦軍差唔多成個星期，從而控制冰川區大部。北部兩個山凹 - Sia La 同 Bilfond La - 好快就被印度揸住。 喺渠部回憶錄，現任巴基斯坦總統Pervez Musharraf將軍話：巴基斯坦輸咗差唔多成 2,331 平方公里（900平方英里）土地。TIME 話印度獲得近1,000 方里嘅巴基斯坦稱地。 此後巴基斯坦試過幾次趕走啲印度軍，但無乜結果。其中最為人知者係1987年 Pervez Musharraf帶咗隊該區新成立嘅特别服務組(Special Services group (SSG))突擊隊嗰次。渠地喺Khapalu 組織咗 一隊八千員嘅特别駐軍，其直接目標係奪取 Bilafond La，但肉搏咗一大輪，巴基斯坦軍仍被印度軍打回原地。 印度下級軍官（Naik Subedar）Bana Singh係唯一喺錫雅琴靠打真軍獲得Param Vir Chakra ---- 印度最高勇氣勲章（gallantry award） ---- 者；渠日光日白響6700米高峰 襲擊並奪得一座巴基斯坦睄崗 ---- 而家就叫做 Bana 崗。
其後巴基斯坦亦喺1990, 1995, 1996 甚至 1999年初（Lahore 峰會之前）試過收復失地。1995年巴基斯坦 SSG 嘅攻勢死傷咗 40 人，但位置上乜都無變。

現況
2018年5月，印度總統柯文德（Ram Nath Kovind）訪問當地，見駐守嘅印度兵。
印度軍隊控制成條錫亞琴冰川 同 冰川之西 Saltoro 山脊三個主要山凹： Sia La, Bilafond La, and Gyong La，佔高地優勢。 Gyong La (Pass) 位於北緯 35-10-29, 東經77-04-15；印度控制嗰點。巴基斯坦控制 Gyong La 西南五東里外嘅下游山谷。越來越多人叫印度軍同巴基斯坦軍扎住嗰條線做「實際地面位置線」(Actual Ground Position Line (AGPL)).
巴基斯坦軍一直上唔到 Saltoro 山脊，印度軍亦都唔敢放棄佢地啲制高點。2003年相方停火。此前每年死係天氣嘅士兵都多過死喺對方手上者。雙方夾埋失去咗 2,000 員，其中主因係凍傷、雪崩 同其他複雜問題。 雙方係冰川上共有 150 站睄崗，各國共有約 3,000 員士兵。印度同巴基斯坦官方話渠地喺呢道每年各用咗3百萬 同 2百萬蚊。 印度喺條冰川上，海拔6400米嘅 Sonam 度 起咗撻世界最高嘅直升機坪。印度係條冰川上裝咗世界最高一座電話亭。 雙方都想撤出呢道，但自從1999年嘅Kargil War，其中巴基斯坦派員越過控制線滲入印度軍空置嘅崗位，印度就唔再打算喺正式確認界線之前撤走。
布圖Benazir Bhutto做緊巴基斯坦總理時 去過Gyong La 西面之地。其後2005年6月12號，印度總理Manmohan Singh去咗嗰道探吓，呼喻和平解決呢道問題。此前一年，印度總統Abdul Kalam亦去過嗰道一遊。印度嘅Jet Airways打算辦條包機航線(chartered service)去最近冰川嘅機場--Thoise 空軍基地，以服務軍方為主。巴基斯坦國際航線(PIA)每日都接遊客同山友去Skardu----上K2嘅中轉站；K2 位於錫雅琴地區西北 33 千米。但有時啲天氣會禁飛呢啲機。
梁永鴻

梁永鴻係香港親中派政治人物兼教育界人士。

選舉經歷
喺2021年9月，佢以「教育專業聯盟」名義參選選舉委員會界別分組選舉，當選成為香港特别行政區選舉委員會教育界委員。
EOS

EOS係香港一個女子組合，2023年1月11號正式出道，由杜汶澤旗下嘅「喱DAO」管理，成員包括隊長梁穎怡（Hazelle）同兩位隊員雷善晴（Summer）、廖樂兒（Lokyi）。
組合成員係由「喱DAO」公開招募並交由公眾投選，原本揀出4個女仔組成四人女團，不過其中一位正選團員Natalie Law同埋唯一後備團員Gigi都喺出道之前退出，所以最後變成三人女團出道。
廖樂兒

廖樂兒（Liu Lok Yi；2003年6月24號—），藝名Lokyi，係香港女藝人，女團EOS其中一位成員。粉絲名係Luckybae。

軼事
廖樂兒喺加入女團EOS嗰陣，曾經牽涉一單官非，被控2019年9月29號喺旺角警署附近參與反修例運動嘅非法集結，2022年8月獲法院批准離開香港到韓國受訓，直到2023年6月5號獲裁定罪名唔成立，當庭釋放。
泳兒

泳兒（英文：Vincy Chan，1982年10月16號—），原名陳家欣，係香港女歌手，香港出世，8歲闔家移居星加坡，2005年大學畢業後回流香港，參加無綫電視同英皇娛樂合辦嘅「2005年度英皇新秀歌唱大賽」攞到亞軍同最佳型格獎，所以同英皇娛樂簽約做歌手。
2019年10月，泳兒唔單止推出新歌《花心》，亦喺九展舉行咗《重新感應泳兒演唱會》。另外佢仲投資咗六位數做生意，同一個瑞典品牌合作，推出個人品牌嘅耳環。

演出
2022年12月10號，泳兒喺紅磡置富都會L7大堂出席新城知訊台主辦《新人大熱唱2022》活動
呢個表唔完整，歡迎加料。
趙柏基

趙柏基，香港建制派（專業界親中派）政治人（第14屆全國政協香港委員）、會計師（羅兵咸永道亞太及大中華區主席）。趙亦喺恒大集團嘅核數師。

選舉經歷
喺2021年9月，佢經指定團體提名(香港會計諮詢專家協會)成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
李子建

李子建，JP（英文：John Lee Chi-Kin），香港親中派政治人兼教育界人士，香港再出發大聯盟發起人之一。現任香港教育大學校長同課程與教學講座教授。